

 **REPUBLIKA HRVATSKA**

**BRODSKO- POSAVSKA ŽUPANIJA**

 **OPĆINA SIKIREVCI**

 **OPĆINSKO VIJEĆE**

KLASA: 021-05/19-01/11

URBROJ: 2178/26-02-19-2

Sikirevci, 01.03.2019.

**ZAPISNIK**

**15. sjednica Općinskog vijeća Općine Sikirevci**

Sastanak je održan dana 01. ožujka 2019.god., u prostorijama Općine Sikirevci, Ljudevita Gaja br. 4/a, Sikirevci, u prostoriji općinska vijećnica, sa početkom u 19:00 sati.

**Na sastanku nazočni**: Članovi Općinskog vijeća: Josip Matić – predsjednik Općinskog vijeća, članovi: Cecilija Jakić, Ivan Lovrić, Ivan Benaković, Dajana Dorić, Tomislav Zovko, Mato Jarić, Marija Stažić – komunalni redar, Zoran Jelinić – predsjednik Mjesnog odbora Jaruge, Marijana Živić – pripravnica na stručnom osposobljavanju

**Opravdano odsutni:** Marija Galović, Josip Lučić, Krunoslav Nikolić – predsjednik mandatne komisije, Tomislav Nikolić – predsjednik Mjesnog odbora Sikirevci

**Neopravdano odsutni:** Petar Nakić

**Zapisničar:** Gordana Lešić

Predsjednik Općinskog vijeća otvara 15. sjednicu Općinskog vijeća u 19:00 sati.

**DNEVNI RED**

**Predsjednik:** Otvaram 15. sjednicu Općinskog vijeća.

**Predsjednik**: Za ovu sjednicu predložen je slijedeći dnevni red:

1. Godišnji izvještaj o izvršenju Proračuna Općine Sikirevci za 2018. godinu – opći i posebni dio

2. Prijedlog Odluke o raspodjeli rezultata poslovanja za 2018. godinu

3. Prijedlog Odluke o načinu upravljanja i korištenja sportskih građevina u vlasništvu Općine Sikirevci

4. Prijedlog Odluke o komunalnim djelatnostima na području Općine Sikirevci

5. Prijedlog izmjene i dopune Odluke o komunalnom doprinosu

6. Prijedlog Odluke o određivanju poslova prijevoza pokojnika koji se financira iz proračuna Općine Sikirevci

7. Prijedlog Odluke o usvajanju godišnjeg izvješća o provedbi Plana gospodarenja otpadom Općine Sikirevci za 2018. godinu

8. Prijedlog Analize stanja sustava civilne zaštite za Općinu Sikirevci u 2018. godini

9. Pitanja, prijedlozi, razno

**Predsjednik**: Ima li netko primjedbu ili prijedlog za izmjenu i dopunu u dnevnom redu? Budući da nema, dajem na usvajanje ovakav predloženi dnevni red.

**Predsjednik**: Tako je ZA? Javnim glasovanjem, dizanjem ruku vijećnika, konstatiram jednoglasno.

**Predsjednik**: Prije prelaska na prvu točku dnevnog reda, ima li primjedbi na Zapisnike sa prošle 14. Sjednice Općinskog vijeća?

**Predsjednik**: Budući da nema, dizanjem ruku molim vas da verificiramo Zapisnik.

**Predsjednik**: Javnim glasovanjem, dizanjem ruku vijećnika, konstatiram jednoglasno. Možemo prijeći na prvu točku dnevnog reda.

**1. Godišnji izvještaj o izvršenju Proračuna Općine Sikirevci za 2018. godinu – opći i posebni dio**

**Načelnik**: U tekstualnom dijelu je sve objašnjeno, ako nekome nešto nije jasno, neka pita. Većina stvari je analizirana kada smo razgovarali o rebalansu. Ono što do tada nije bilo ostvareno, sada je.

**Zoran Jelinić**: Imao bih pitanje vezano uz poziciju 43, komunalno društvo i odvoz smeća. Što je sa odvozom smeća na igralištu u Jarugama. Koliko mi se čini da se to smeće ne odvozi.

**Načelnik**: Rekao sam da mi se javi ukoliko se odvoz smeća ne vrši, nitko me nije zvao, prema tome smeće se vjerojatno odvozi.

**Zoran Jelinić**: Što se tiče općeg dijela, navedena je naknada povjerenika, volio bih da se to ukloni, jer nas za to razdoblje vežu ružne uspomene, ne bih volio da se to ponovi.

**Zapisničar**: Zbog usporedbe proračuna ta stavka trenutno tu mora stajati.

**Predsjednik**: Ima li još pitanja?

**Predsjednik**: Ukoliko nema, dajem na usvajanje 1. točku dnevnog reda na usvajanje. Tko je ZA? Javnim glasovanjem, dizanjem ruku vijećnika, konstatiram, jednoglasno.

Na temelju članka 110. Zakona o proračunu («Narodne novine», broj 87/08),i na temelju članka 30.Statuta Općine Sikirevci("Službeni vjesnik Brodsko-posavske županije"br.1/18), Općinsko vijeće općine Sikirevci je na svojoj 15. sjednici, održanoj 1.ožujka 2019.godine,

**USVAJA GODIŠNJE IZVRŠENJE PRORAČUNA**

**OPĆINE SIKIREVCI ZA 2018.GODINU**

**OPĆI DIO**

**Članak 1.**

|  |  |  |  |  |
| --- | --- | --- | --- | --- |
|  | **Izvorni Plan Proračuna 2018.** | **Izmjena i dopuna Plana 2018.** | **Godišnje izvršenje Proračuna 2018.** | **indeks** |
| 6 PRIHODI POSLOVANJA  | **5.804.459,00** | **5.652.959,00** | **6.342.064,26** | **112** |
| 7 PRIHODI OD NEFINANC. IMOVINE | **55.000,00** | **26.500,00** | **18.248,20** | **69** |
| 3 R A S H O D I | **3.754.954,00** | **3.872.759,00** | **3.700.960,42** | **96** |
| 4 RASHODI ZA NABAVU NEFINANCIJSKE .IMOVINE | **2.104.505,00** | **1.806.700,00** | **1.652.881,21** | **91** |
| **RAZLIKA/ VIŠAK** | **0,00** | **0,00** | **1.006.470,83** | **0** |
| **B. RAČUN ZADUŽIVANJA/ FINANCIRANJA** | **0,00** | **0,00** | **0,00** |  |
| 8 PRIMICI OD FINANC.IJSKE IMOVINE I ZADUŽIVANJA | **0,00** | **0,00** | **0,00** |  |
| 5 IZDACI. ZA FIN. IMOVINU I OTPLATU ZAJMOVA | **0,00** | **0,00** | **0,00** |  |
| **NETO ZADUŽ./FINANCIRANJE** | **0,00** | **0,00** | **0,00** |  |
| **C. RASPOLOŽIVA SREDSTVA IZ PRETHODNIH GODINA** | 0,00 | 0,00 | 0,00 |  |
| 9 VLASTITI IZVORI- višak prihoda /preneseni | **0,00** | 0,00 | **2.493.398,00** |  |
| **VIŠAK +NETO ZADUŽIVANJE+ RASPOLOŽIVA** **SREDSTVA IZ PRETH. GODINE** |  |  | **3.499.868,83** |  |

**Članak 2.**

Ovaj izvještaj objavit će se u Službenom vjesniku BPŽ.

**Predsjednik**: Ovim usvajanjem, prelazimo na 2. točku dnevnog reda.

**2. Prijedlog Odluke o raspodjeli rezultata poslovanja za 2018. godinu**

**Načelnik**: Što se tiče ove točke, višak smo prenijeli u 2019. godinu te moramo predvidjeti i raspodijeliti po određenim radovima. Neka su već i potrošena, npr. nabava traktora, na nekima se radi, ona koja se ne uspiju realizirati prenijeti će se u 2020. godinu.

**Predsjednik**: Ugrubo, radi se o iznosu od 3.500.000,00 kn, koji su nam višak prihoda u 2018. i prenose se u 2019. godinu, od toga je dio programiran, to znači da mora biti takav. To su program „Zaželi“, stručno osposobljavanje, javni radovi i II. Izmjena i dopuna prostornog plana.

**Ivan Benaković**: Stavka – izgradnja dječja igrališta i park, čini mi se stavljen malo prevelik iznos. A iznos koji je stavljan na opremanje Vatrogasnog doma, čini mi se mal. Trebalo bi iznos prve stavke staviti manji i nadodati na drugu. Nisu navedeni ni poljski putovi, a znamo kakvi su.

**Načelnik**: Iznosi nisu relevantni, to su jednostavno tako raspoređeni viškovi, u proračunu su navedeni stvarni, realni iznosi.

**Ivan Benaković**: Iznos koji je ostao kao višak, treba svakako rasporediti i potrošiti u ovoj godini. Nema smisla prenašati iz godine u godinu.

**Ivan Lovrić**: Ne smatram to nekim problemom, ukoliko negdje bude trebao veći iznos od navedenog, uzeti će se od onoga gdje ne treba toliki predviđeni iznos. Ukoliko bude prijedloga za izgradnju sportske dvorane, u rezervi moramo imati sredstva osigurana za to. Mišljenja sam da nije pametno sav iznos potrošiti u jednoj godini.

**Ivan Benaković**: Imao bih još jednu primjedbu, nigdje nije predviđen iznos za izradu projektnih dokumentacija. Trebalo bi razmišljati o budućim projektima i priređivati papirologiju za njih. Apeliram na rekonstrukciju poljskih putova.

**Predsjednik**: Dakle dio koji je predviđen za izgradnju dječjih igrališta, treba raspodijeliti i dodati stavku za poljske putove.

**Dajana Dorić**: Izglasali smo Proračun, a samim time i ovdje navedene stavke. Ukoliko bi se to mijenjalo, mijenja li se i Proračun?

Načelnik: Ne mijenja se, svaka ovdje navedena točka ima i u Proračunu.

**Ivan Benaković**: Zadnja rečenica ovdje stoji da su ovo nenamjenska sredstva, to znači da nisu raspoređena.

**Predsjednik**: Kada je povjerenstvo radilo proračun, ovo sve navedeno je već stavljeno u Proračun.

**Zapisničar**: Do zadnjeg nismo mogli znati koliki će biti stvarni višak.

**Ivan Benaković**: Ne možemo glasati za Odluku na kojoj piše da su navedena sredstva nenamjenska, a ista su već raspoređena.

**Zapisničar**: 1.500,000,00 kn je stvarni višak.

**Predsjednik**: Izrada dokumentacije za uređenje poljskih putova, treba nadodati u ovu odluku i staviti iznos od 200.000,00 kn.

**Ivan Lovrić**: Ideja kolege Benakovića je dobra. Protupožarni i protupoplavni putovi se dobivaju u 100%-tnom iznosu iz EU. Ne znam kad će biti natječaj, ali ako izradimo svu dokumentaciju potrebnu za kandidiranje naše tri glavne ceste od sokaka prema Savi, možda bi dobili kompletno financiranje.

**Ivan Benaković**: Treba gledati da se napravi dokumentacija u smislu rekonstrukcije, da ne bi došlo do isteka roka dokumentacije.

**Načelnik**: Trenutno se i rade projektne dokumentacije za rekonstrukciju Živić i Lučić sokaka, dio gornje strane Lučić sokaka, ulica L. Mandića u Jarugama, a njihova dokumentacija ne može isteći.

**Predsjednik**: Prijedlog je da se sa točke 6 na novu poziciju 15. prebaci 200.000,00 kn za izradu dokumentacije za rekonstrukciju, obnovu poljskih puteva.

**Zoran Jelinić:** Pod točkom 14., nabava traktora, iznos koji je naveden je li potrošen?

**Načelnik**: 100.000,00 kn je dano odmah, prema tome taj je iznos već potrošen. Ostatak ide na lesing.

**Predsjednik**: Dajem na glasanje prijedlog da se usvoji Odluka o raspodjeli rezultata poslovanja za 2018. godinu na način da se doda točka 15., izrada dokumentacije za poljske putove, njihovu rekonstrukciju u iznosu od 200.000,00 kn te da se taj iznos uzme sa pozicije 6., izgradnja dječjeg igrališta jelas i park.

**Predsjednik**: Tko je ZA? Javnim glasovanjem, dizanjem ruku vijećnika, konstatiram jednoglasno.

Temeljem Zakona o proračunu("Narodne Novine"br. 87/08,136/12 i 15/15), članka 82. Pravilnika o proračunskom računovodstvu i računskom planu (Narodne novine br. 124/14 i 115/15) i članka 30. Statuta Općine Sikirevci (Službeni vjesnik Brodsko-posavske županije br. 01/18. ), Općinsko vijeće Općine Sikirevci na 15. redovnoj sjednici održanoj dana 1.ožujka 2019. godine, donijelo je

**O D L U K U**

**O RASPODJELI REZULTATA POSLOVANJA ZA 2018. GODINU**

Članak 1.Ovom se Odlukom utvrđuje namjena i raspodjela ostvarenog viška prihoda utvrđenog Godišnjim izvještajem o izvršenju proračuna Općine Sikirevci za 2018. godinu.

Članak 2.Stanje na osnovnim računima podskupine 922 koja su iskazana u financijskim izvještajima za proračunsku godinu na dan 31. prosinca 2018. godine, utvrđena su kako slijedi:

|  |  |  |
| --- | --- | --- |
| **Broj računa** | **Naziv računa** | **Stanje 31.12.2018.** |
| 92211 | Višak prihoda poslovanja 2018. god. |  2.641.103,84 |
| 9221 | Višak prihoda iz prethodne 2017. godine  |  14.762.691,83 |
| 92222 | Manjak prihoda od nefinancijske imovine  | - 13.903.995,29 |
| 92213 | Višak primitaka od financijske imovine |  67,80 |
|  | Višak prihoda i primitaka za prijenos u sljedeće obračunsko razdoblje |  **3.499.868,18** |

Članak 3.Raspoloživim viškom prihoda poslovanja na računu 92211 od 2.641.103,84kn dodaju se višak prihoda iz prethodne 2017. godine u iznosu od 14.762.691,83kn i višak primitaka od financijske imovine 67,80 kn, što ukupno iznosi =17.403.863,47kn, pokriva se manjak prihoda od nefinancijske imovine na računu 92222 u iznosu od -13.903.995,29 kn .

 Na računu 92211 višak prihoda poslovanja ostaje višak prihoda u iznosu od 3.499.868,18 kn za prijenos u sljedeće obračunsko razdoblje.

Članak 4.Nakon izvršene raspodjele, utvrđen je preostali raspoloživi višak prihoda poslovanja Općine Sikirevci na dan 31.12.2018. godine u iznosu od 3.499.868,16 kuna.

 Utvrđeni višak, rasoređeni su po računu i iznosima kako slijedi:

|  |  |  |  |
| --- | --- | --- | --- |
| Redni br. | Opis | Račun | Iznos |
| 1. | Rashodi po programu ZAŽELI | 3111-3237 |  354.714,74 |
| 2. | Rashodi -doprinosi stručno osposobljavanje bez zasnivanja radnog odnosa | 3241 |  2.556,05 |
| 3. | Izrada II.Izmjene i dopune PPUO Sikirevci | 4263 |  28.920,00 |
| 4. | Rashodi za plaće zaposlenih po Javnim radovima | 311-313 |  58.677,37 |
|  5. | Rekonstrukcija pješačkih staza u oba naselja | 4213 | 450.000,00 |
|  6. | Izgradnja dječje igralište-Jelas i park | 4212 | 335.000,00 |
|  7. | Ulaganja u objekt stare općinske zgrade | 4511 | 162.000,00 |
|  8. | Uređenje okoliša ispred objekta stara općina  | 4212 | 38.000,00 |
|  9. | Geodetska podloga,izrada projektne dokumentacije i izgradnja dječjeg vrtića | 4212 | 350.000,00 |
|  10. | Izgradnja grobnih staza | 4213 | 30.000,00 |
|  11. | Izgradnja nerazvrstanih cesta | 4213 |  990.000,00 |
|  12. | Završna faza izgradnje Vatrogasnog doma u Sikirevcima | 4212 | 150.000,00 |
|  13. | Izgradnja okoliša ispred vatrogasnog doma Sikirevci | 4212  | 250.000,00 |
|  14. | Nabava opreme i vozila -traktor  | 4231 |  100.000,00 |
| 15. | Projektna dokumentacija za rekonstrukciju i obnovu poljskih putova  | 4263 |  200.000,00 |
|  | **Ukupno:** |  | **3.499.868,16** |

Utvrđeni dio viška prihoda poslovanja sadrži neutrošena sredstva u sveukupnom iznosu od 444.868,16 kn ,a sastoji se od sredstava: primljena od Ministarstva kulture kao financijska pomoć za financiranje rekonstrukcije objekta stara općinska zgrada u iznosu od 50.000,00kn , od fonda solidarnosti Europske unije i HZZ , koja će se rasporediti za rashode za provedbu programa ZAŽELI u iznosu od 354.714,74 , za realizaciju programa JAVNI RADOVI primljena sredstva od HZZ-a u iznosu od 58.677,37 kn , od Ministarstva graditeljstva i prostornog uređenja u iznosu 28.920,00 kn za financiranje II.Izmjene i dopune PPUO Sikirevci u iznosu od 28.920,00 kn, te sredstva od HZZ-a u iznosu od 2.556,05 kn za rashode doprinosa zaposlenika na stručnom osposobljavanju bez zasnivanja radnog odnosa .

 Preostali višak prihoda poslovanja u iznosu od 3.055.000,00 kuna namjenjena su za financiranje komunalne infrastrukture koja se planira graditi u 2019. godini sukladno Programu građenja komunalne infrastrukture Općine Sikirevci.

Članak 5.Ova Odluka stupa na snagu dan nakon objave u ''Službenom vjesniku Brodsko-posavske županije''.

**Predsjednik**: Ovim usvajanjem možemo prijeći na slijedeću točku dnevnog reda.

**3. Prijedlog Odluke o načinu upravljanja i korištenja sportskih građevina u vlasništvu Općine Sikirevci**

**Načelnik:** Zbog revizije, ova odluka je sada na usvajanju. Malo je duže trebalo da se uvrsti u dnevni red, čekali smo da klubovi dobiju licence. Moramo donijeti odluku kako bismo mogli raspisati natječaj, da se prostor ustupi klubovima.

**Ivan Benaković**: Molio bih pojašnjenje pojma upravitelj i nekoga tko će to zakupiti. Objekti se daju upravitelju u zakup i on to daje u podzakup.

**Načelnik**: Računamo na to da se naši klubovi jave na natječaj, da bi im se to moglo ustupiti.

**Ivan Benaković**: Koliko vidim na natječaj se može javiti bilo tko, tko će dalje davati to u podzakup. Pogledajte članak broj 5.

**Predsjednik**: Nikako mi nisu jasna trgovačka društva koja su navedena?

**Načelnik**: Primjer je uzet od Općine koja ima toliku veliku mogućnost biranja.

**Dajana Dorić**: Ako u budućnosti planiramo proširiti sportske terene, onda ni nije loše da imamo veću lepezu biranja.

**Ivan Benaković**: Stvar je u tome što kad se natječaj raspiše, on mora biti u skladu sa odlukom, a ako u natječaju navedemo isključivo naše klubove, moglo bi doći do pobune.

**Predsjednik**: Što se tiče sportskih terena, imamo samo ta dva nogometna igrališta. Smatram da bi trebali u toj Odluci jasno odrediti da se radi isključivo o nogometnim igralištima, a ne ići u širinu.

**Dajana Dorić**: Ne bilo loše da se možda navede ograničenje, znači samo sa područja naše Općine.

**Načelnik**: Možemo u natječaju staviti uvjete, kao npr. da sudjelovati mogu samo sa područja naše Općine kako bismo odbili sve ostale.

**Predsjednik**: Što ako bi jednostavno uklonili članak broj 5. U članku 4. drugi stavak, vlasnik sportske građevine prve kategorije iz članka 2. ove odluke, Općina Sikirevci, a daje se na upravljanje i korištenje sportskim udrugama sa područja Općine Sikirevci. U tom slučaju članak 5. možemo obrisati.

**Zoran Jelinić**: Rečeno je da bi se udrugama dalo na upravljanje sportske terene. Kao što znate u Jarugama su bila dva nogometna kluba. Kako odrediti u takvoj situaciji kome dati klub u najam? Trebalo bi i o tome voditi računa.

**Predsjednik**: Slažemo li se mi oko toga da se članak 5. briše, jer Odluku ovakvog tipa moramo donijeti.

**Zoran Jelinić**: Kad smo kod sportskih udruga, bilo bi poželjno da isto tako DVD-ove naših vatrogasaca, zbog revizije, damo na korištenje.

**Načelnik**: Konkretno, ova Odluka se tiče samo sportskih udruga.

**Predsjednik**: To je opet regulirano drugim zakonom.

**Predsjednik**: Slažemo li se da formuliramo Zaključak?

**Ivan Benaković**: Posavjetovati se treba sa pravnikom, da se vidi koliki su rizici.

**Predsjednik**: Koliko je to žurno da se donese?

**Gordana Lešić**: Do kraja mjeseca bi trebalo biti doneseno. To znači na ovoj sjednici.

**Predsjednik**: Kad već nismo zadovoljni sa tekstom, hoćemo li ovlastiti Načelnika da formulira tu odluka sa pravnom osobom?

**Ivan Lovrić**: Smatram da nema potrebe, jer izmjene i dopune uvijek možemo donijeti.

**Predsjednik**: Predlažem da Odluku bez članka 5. Donesemo takvu kakva je.

**Predsjednik**: Tko je ZA? Javnim glasovanjem, dizanjem ruku vijećnika, 6 ZA, 1 SUZDRŽAN.

Temeljem članka 35. stavka 2. i članka 391. stavka 1. Zakona o vlasništvu i drugim stvarnim pravima („Narodne novine“ br. 91/96., 68/98., 137/99., 22/00., 73/00., 114/01., 79/06.,141/06., 146/08., 38/09. i 153/09., 143/12, 152/14), članka 65. stavka 2. i članka 69. Zakona o sportu („Narodne novine“ br. 71/06, 150/08, 124/10, 124/11, 86/12, 94/13.) i članka 30. Statuta Općine Sikirevci (Službeni glasnik Brodsko –posavske županije br. 01/18) Općinsko vijeće Općine Sikirevci na svojoj 15. sjednici, održanoj 01.ožujka 2019.godine donijelo je

**O D L U K U**

**o načinu upravljanja i korištenja sportskih građevina**

**u vlasništvu Općine Sikirevci**

* **OPĆE ODREDBE**

**Članak 1.**Ovom se Odlukom uređuje način upravljanja i korištenja javnih sportskih građevina i drugih sportskih građevina u vlasništvu Općine Sikirevci.

 Javnim sportskim građevinama smatraju se građevine koje su u vlasništvu Općine Sikirevci, te se trajno koriste u izvođenju programa javnih potreba u sportu.

 Sportskim građevinama smatraju se uređene i opremljene površine i građevine u kojima se provode sportske aktivnosti, a koje osim općih uvjeta propisanih posebnim propisima za te građevine zadovoljavaju i posebne uvjete u skladu odredbama Zakona o sportu.

**Članak 2.**Ovisno o značenju za sport Općine Sikirevci i načinu upravljanja javne sportske građevine i druge sportske građevine u vlasništvu Općine Sikirevci (dalje u tekstu:sportske građevine) su:

* sportske građevine I. kategorije – predstavljaju građevine – nogometna igrališta s pratećim objektima – svlačionicama, uredskim – klubskim prostorijama, i športskim tribinama u naseljima Sikirevci i Jaruge

**Članak 3.**U poslove upravljanja sportskim građevinama ubrajaju se sljedeći poslovi:

* redovito, tekuće i investicijsko održavanje sportske građevine u građevinskom i funkcionalnom smislu, prema namjeni građevine, a posebno za provođenje programa javnih potreba u sportu Općine Sikirevci;
* davanje u zakup ili podzakup dijelova sportske građevine za obavljanje sportske djelatnosti;
* davanje u zakup ili podzakup poslovnog prostora u okviru sportske građevine, sukladno posebnim propisima
* primjerena zaštita sportske građevine;
* određivanje i provođenje unutarnjeg reda u sportskoj građevini;
* primjerno osiguranje sportske građevine;
* obavljanje povremenih i godišnjih pregleda sportske građevine radi utvrđivanja njezinog stanja u građevinskom i funkcionalnom smislu;
* kontrola korištenja sportske građevine sukladno sklopljenim ugovorima;
* donošenje godišnjeg programa upravljanja sportskom građevinom;
* drugi poslovi koji, prema posebnim propisima, spadaju u upravljanje sportskom građevinom.

 Modernizacija i rekonstrkucija - kapitalno investiranje na sportskim građevinama provodi se u suradnji upravitelja i vlasnika objekta – Općine Sikirevci.

 Ovisno o uvjetima nositelj investicijskih radova na sportskom objektu mogu biti i upravitelj i Općina Sikirevci ovisno o prilikama i izvorima financiranja.

**Članak 4.**Način upravljanja i korištenja sportskih građevina uređuje se ovisno o njihovu značenju za sport na području Općine Sikirevci i provođenju programa javnih potreba u sportu Općine Sikirevci.

 Vlasnik sportske građevine I. kategorije iz članka 2. ove Odluke je Općina Sikirevci, a daju se na upravljanje i korištenje sportskim udrugama s područja Općine Sikirevci.

**Članak 5.**Upravljanje građevinama povjerava se na neodređeno vrijeme, a isto se može prekinuti:

* odlukom vlasnika, Općine Sikirevci;
* prestankom rada ili promjenom djelatnosti udruge upravitelja;
* prestankom potrebe upotrebe i korištenja od strane upravitelja,

**Članak 6.**Način upravljanja i korištenja sportskih građevina iz članka 2. ove Odluke regulira se ugovorom između Općine i upravitelja iz članka 4. i 5. ove Odluke.

 Ugovor u ime Općine Sikirevci sklapa Općinski načelnik, a u ime upravitelja ovlaštena osoba upisana u Registar udruga Republike Hrvatske.

* **UVJETI UPRAVLJANJA I KORIŠTENJA SPORTSKIM GRAĐEVINAMA**

**Članak 7.**Predmet upravljanja u pravilu je određena sportska građevina kao jedinstvena cjelina, odnosno svi zatvoreni i otvoreni prostori građevine, sportski i poslovni te prateći prostori i oprema, odnosno nogometna igrališta i prateća oprema, te uredske prostoriije i prateća oprema.

**Članak 8.**Općina Sikirevci upravljanje i korištenje sportskih građevina dodjeljuje temeljem javnog poziva.

 Javni poziv na upravljanje i korištenje športskih građevina s uvjetima i dokumentacijom potrebnom za ostvarivanje prava upravljanja i korištenja određene sportske građevine objavit će se na web stranicama i oglasnoj ploči Općine Sikirevci.

 Temeljem zahtjeva iz javnog poziva i dokaza o ispunjavanju uvjeta navedenih u javnom pozivu, propisanih posebnim zakonom i ovom Odlukom, Općinski načelnik može povjeriti upravljanje i korištenje određene sportske građevine pravnim osobama iz članka 1. i 4. ove Odluke bez naknade, pod uvjetom da se u sportskoj građevini ne obavlja gospodarska aktivnost.

 Zahtjev za povjeravanjem upravljanja športskom građevinom podnosi se Jedinstvenom upravnom odjelu Općine Sikirevci.

**Članak 9.**Odluku o povjeravanju upravljanja sportskim građevinama iz članka 2. ove Odluke donosi Općinski načelnik.

**Članak 10.**Međusobna prava i obveze između Općine Sikirevci kao vlasnika sportske građevine i pravne osobe iz područja športa kojoj se povjerava športska građevina na upravljanje i korištenje (u daljnjem tekstu: upravitelj) regulirat će se Ugovorom o upravljanju i korištenju sportske građevine (u daljnjem tekstu: Ugovor) koji u ime Općine Sikirevci sklapa Općinski načelnik, a u ime upravitelja osoba ovlaštena osoba upisana u Registar udruga.

**Članak 11.**Ugovorom se obvezuje upravitelj da športskom građevinom upravlja pažnjom dobrog gospodara.

 Upravitelj je dužan osigurati redovito funkcioniranje i tekuće održavanje cijele građevine.

**Članak 12.**Poslovi upravljanja sportskom građevinom u pravilu se povjeravaju jednom upravitelju radi jednostavnijeg i odgovornijeg gospodarenja športskom građevinom.

Ugovor se zaključuje na neodređeno vrijeme.

**Članak 13.**Ugovorom će se osobito obvezati upravitelja sportske građevine da sve sportske sadržaje građevine, kao i prateće sadržaje (svlačionice, spremišta za rekvizite i sve ostale dijelove u funkciji sporta) te opremu koja služi sportskoj djelatnosti, koristi za svoju sportsku djelatnost i za djelatnost sportskih udruga koje su ih do sada koristile kao i sportske udruge kojima to bude odobreno uz dogovorene uvjete.

* **ZAKUP**

**Članak 14.**Poslovni i drugi prostori sportske građevine koji nisu u funkciji obavljanja sportske djelatnosti, mogu se od strane upravitelja dati u zakup i u njima se može obavljati samo ona djelatnost koja je dopuštena za lokaciju na kojoj se nalazi sportska građevina.

 Ugovor o zakupu ne može biti sklopljen na duži rok od roka koji je sklopljen Ugovorom između vlasnika sportske građevine i upravitelja.

 Zakupnik nema pravo poslovni prostor, dio poslovnog prostora ili drugi prostor iz stavka 1. ovog članka dati u podzakup, a ugovor sklopljen protivno ovoj odredbi ništetan je.

 Upravitelj je dužan prije pokretanja postupka davanja sportskih građevina iz stavka 2. ove Odluke pribaviti pisanu suglasnost Vlasnika, Općine Sikirevci.

**Članak 15.**Za provođenje postupka davanja u zakup odgovarajućeg prostora primjenjuje odredbe posebnih propisa.

 Na prijedlog ugovora o zakupu suglasnost daje Općinski načelnik.

**Članak 16.**Ostvareni prihod od zakupa i korištenja sportske građevine s osnova odvijanja sportskih, kulturnih i gospodarskih manifestacija upravitelj je dužan namjenski uložiti u daljnje održavanje i daljnje poboljšanje uvjeta rada na sportskoj građevini.

**Članak 17.**Ugovorom će se omogućiti upravitelju da sam ili u suradnji s drugom pravnom ili fizičkom osobom, odnosno sa zakupcem ulaže sredstva u poboljšanje uvjeta rada sportskih ili poslovnih sadržaja na određenoj sportskoj građevini, uz suglasnost Općinskog načelnika.

 Fizičke i pravne osobe vlastitim ulaganjem kao investitori ne stječu pravo vlasništva na izgrađenim sportskim ili poslovnim prostorima, već stječu pravo korištenja i zakupa, odnosno podzakupa na određeni rok sukladno odluci nadležnog tijela.

* **NADZOR**

**Članak 18.**Općinski načelnik nadzire**:**

* namjensko korištenje sportske građevine
* održavanje sportskih građevina u skladu s obvezama što ih je preuzeo zakupnik
* korištenje sportskih građevina tako da se poboljšaju uvjeti obavljanja sportskih aktivnosti
* provođenje zaključenih ugovora o davanju u zakup i podzakup sportske građevina
* gospodarenje sportskim građevinama s namjerom smanjivanja cijene korištenja sportske
* građevine - investicijsko održavanje građevine.

**Članak 19.**Općina Sikirevci svojim Proračunom za svaku godinu, temeljem Programa javnih potreba u športu, ovisno o financijskim sredstvima može osigurati dio troškova redovitog upravljanja sportskim objektima.

* **ZAVRŠNE ODREDBE**

**Članak 20**.Ova Odluka stupa na snagu prvog dana od dana objave u Službenom glasniku Brodsko-posavske županije.

**Predsjednik**: Ovim glasovanjem usvojena je točka dnevnog reda, možemo prijeći na slijedeću točku.

**4. Prijedlog Odluke o komunalnim djelatnostima na području Općine Sikirevci**

**Marija Stažić**: Zakonom o komunalnom gospodarstvu je određeno da se donese Odluka o komunalnim djelatnostima. Pod člankom 4. stavljene su komunalne djelatnosti dimnjačarskih poslova i ukopi pokojnika dakle, uslužne komunalne djelatnosti.

**Ivan Benaković**: Čini mi se da usluge ukopa idu na koncesiju i ne financiraju iz proračuna.

**Predsjednik**: Znači da bi iz članka 7, točka 7., prebaciti u članak 6 pod točku 2.

**Predsjednik**: Budući da je rasprava završila, predlažem ovu Odluku sa izmjenama na usvajanje s time da se u članku 6, u stavku 2, doda točka 2., usluge ukopa pokojnika, a da se u članku 7 briše točka 7. usluge ukopa pokojnika.

**Predsjednik**: Tko je ZA? Javnim glasovanjem, dizanjem ruku vijećnika, konstatiram jednoglasno.

Na temelju članka 21, članka 33 stavka 1, članka 44. stavka 2. i članka 48. Zakona o komunalnom gospodarstvu („Narodne novine“ broj 68/18) i članka 30. Statuta Općine Sikirevci („Službeni vjesnik Brodsko-posavske županije“ 1/18), Općinsko vijeće Općine Sikirevci na svojoj 15. sjednici održanoj 1.ožujka 2019. godine donijelo je

**O D L U K U o komunalnim djelatnostima na području općine Sikirevci**

**OPĆE ODREDBE**

**Članak 1.**Odlukom o komunalnim djelatnostima na području Općine Sikirevci ( u daljnjem tekstu: Odluka) pobliže se određuju komunalne djelatnosti te način obavljanja tih djelatnosti na području Općine Sikirevci.

**Članak 2.**Komunalne djelatnosti su djelatnosti kojima se osigurava građenje i/ili održavanje komunalne infrastrukture u stanju funkcionalne ispravnosti ( u daljnjem tekstu: komunalne djelatnosti kojima se osigurava održavanje komunalne infrastrukture) i komunalne djelatnosti kojima se pojedinačnim korisnicima pružaju usluge nužne za svakodnevni život i rad (u daljnjem tekstu: uslužne komunalne djelatnosti) na području Općine Sikirevci.

**KOMUNALNE DJELATNOSTI**

**Članak 3.**Komunalne djelatnosti kojima se osigurava održavanje komunalne infrastrukture u smislu ove Odluke su:

1. održavanje nerazvrstanih cesta,

2. održavanje javnih površina na kojima nije dopušten promet motornim vozilima,

3. održavanje građevina javne odvodnje oborinskih voda,

4. održavanje javnih zelenih površina,

5. održavanje građevina, uređaja i predmeta javne namjene,

6. održavanje groblja i mrtvačnica unutar groblja

7. održavanje čistoće javnih površina i

8. održavanje javne rasvjete.

 Pod održavanjem nerazvrstanih cesta podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta.

Pod održavanjem javnih površina na kojima nije dopušten promet motornih vozila podrazumijeva se održavanje i popravci tih površina kojima se osigurava njihova funkcionalna ispravnost.

 Pod održavanjem građevina javne odvodnje oborinskih voda podrazumijeva se upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda.

 Pod održavanjem javnih zelenih površina podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

 Pod održavanjem građevina i uređaja javne namjene podrazumijeva se održavanje, popravci i čišćenje tih građevina, uređaja i predmeta.

Pod održavanjem groblja i mrtvačnica unutar groblja podrazumijeva se održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja.

 Pod održavanjem čistoće javnih površina podrazumijeva se čišćenje površina javne namjene, osim javnih cesta, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu jedinice lokalne samouprave.

 Pod održavanjem javne rasvjete podrazumijeva se upravljanje i održavanje instalacija javne rasvjete, uključujući podmirivanje troškova električne energije, za rasvjetljavanje površina javne namjene.

**Članak 4.**Uslužne komunalne djelatnosti u smislu ove Odluke su:

1. usluge ukopa pokojnika

2. obavljanje dimnjačarskih poslova

Pod uslugama ukopa pokojnika podrazumijevaju se ispraćaj i ukop unutar groblja u skladu s posebnim propisima.

Pod dimnjačarskim poslovima podrazumijeva se čišćenje i kontrola dimnjaka, dimovoda i uređaja za loženje u građevinama.

**OBAVLJANJE KOMUNALNE DJELATNOSTI**

**Članak 5.**Komunalne djelatnosti kojima se osigurava održavanje komunalne infrastrukture, odnosno uslužne komunalne djelatnosti iz ove Odluke može obavljati:

1. trgovačko društvo koje osniva Općina Sikirevci ili Općina Sikirevci zajedno s više jedinica lokalne samouprave zajedno

2. javna ustanova koju osniva Općina Sikirevci

3. služba- vlastiti pogon koji osniva Općina Sikirevci

4. pravna i fizička osoba na temelju ugovora o koncesiji

5. pravna i fizička osoba na temelju ugovora o obavljanju komunalne djelatnosti.

**KOMUNALNA DJELATNOST KOJA SE OBAVLJA NA TEMELJU KONCESIJE**

**Članak 6.**Komunalna djelatnost koju mogu obavljati pravne i fizičke osobe na temelju ugovora o koncesiji je:

1. obavljanje dimnjačarskih poslova.

2. usluge ukopa pokojnika

Postupak odabira osobe s kojom se sklapa ugovor o koncesiji provodi se prema propisima kojima se uređuju koncesije.

**KOMUNALNE DJELATNOSTI KOJE SE MOGU OBAVLJATI NA TEMELJU PISANOG UGOVORA O OBAVLJANJU KOMUNALNE DJELATNOSTI**

**Članak 7.** Komunalne djelatnosti koje se mogu obavljati na temelju pisanog ugovora o obavljanju komunalne djelatnosti su:

1. održavanje nerazvrstanih cesta,

2. održavanje javnih površina na kojima nije dopušten promet motornim vozilima,

3. održavanje javnih zelenih površina

4. održavanje groblja

5. održavanje čistoće javnih površina,

6. održavanje javne rasvjete

 Postupak odabira osobe s kojom se sklapa ugovor o povjeravanju obavljanja komunalne djelatnosti provodi se prema propisima kojima se uređuje javna nabava.

**Članak 8.**Danom stupanja na snagu ove Odluke prestaje važiti Odluka o komunalnim djelatnostima koje se mogu obavljati na temelju koncesija u Općini Sikirevci i Odluka o komunalnim djelatnostima koje se mogu obavljati na temelju pisanog ugovora u Općini Sikirevci („Službeni vjesnik Brodsko-posavske županije“ br. 06/10.

**Članak 9.**Ugovori o obavljanju komunalnih djelatnosti i Ugovori o koncesiji za obavljanje komunalnih djelatnosti zaključeni prije stupanja na snagu ove Odluke, ostaju na snazi do isteka roka na koji su zaključeni ili do raskida istih.

**Članak 10.**Ova Odluka stupa na snagu prvog dana od dana objave u „Službenom vjesniku Brodsko-posavske županije“.

**Predsjednik**: Ovim usvajanjem, možemo prijeći na slijedeću točku dnevnog reda.

**5. Prijedlog izmjene i dopune Odluke o komunalnom doprinosu**

**Predsjednik**: Iako je Odluka već na prošloj sjednici donesena, uočeni su nekakvi nedostaci i nepravilnosti, pa sada imamo izmjenu i dopunu te Odluke.

**Načelnik**: Izmjene su zbog točnijeg definiranja osoba koje su zadužene za plaćanje komunalnog doprinosa. Konkretno kada je Općina Sikirevci investitor da je se oslobađa od tog plaćanja. Također ukoliko se pojavi neki drugi investitor koji želi da ga se oslobodi, o njegovom oslobađanju će odlučivati vijeće.

**Predsjednik**:Budući da nema potrebe za raspravom, dajem ovu Odluku na usvajanje.

**Predsjednik**: Tko je ZA? Javnim glasovanjem, dizanjem ruku vijećnika, konstatiram jednoglasno.

Na temelju čl. 78. Zakona o komunalnom gospodarstvu („Narodne novine“ br. 68/18), čl. 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17), te čl. 30. Statuta Općine Sikirevci („Službeni vjesnik Brodsko – posavske županije“ br. 01/18), Općinsko vijeće Općine Sikirevci na svojoj 15. sjednici održanoj 01.ožujka 2019. godine donosi

**IZMJENU I DOPUNU ODLUKE O KOMUNALNOM DOPRINOSU**

Članak 1.U Odluci o komunalnom doprinosu („Službeni vjesnik Brodsko – posavske županije“ br. 2/19) u članku 3. dodaje se stavak 2. koji glasi:

„Ako građevinska čestica iz stavka 1. ovog članka ima više suvlasnika, odnosno investitora, suvlasnici plaćaju doprinos razmjerno svom suvlasničkom dijelu, a suinvestitori u jednakim dijelovima, osim ako se ovjerenom zajedničkom izjavom dogovore drugačije“.

Članak 2.Članak 8. mijenja se i glasi:

„Obveznik komunalnog doprinosa dužan je cjelokupni iznos komunalnog doprinosa platiti odjednom, u roku od 15 dana od dana izvršnosti Rješenja iz čl. 17. ove Odluke, na poslovni račun Općine Sikirevci“.

Članak 3.Članak 10. st. 1. mijenja se i glasi:

„Kada je Općina Sikirevci investitor, u potpunosti se oslobađa obveze plaćanja komunalnog doprinosa za stavke iz čl. 9. ove Odluke.“

„Svi ostali investitori, u potpunosti se oslobađaju obveze plaćanja komunalnog doprinosa za stavke iz čl. 9. ove Odluke, ukoliko ih na temelju pisanog zahtjeva, obveze plaćanja komunalnog doprinosa, oslobodi Općinsko vijeće Općine Sikirevci.“

Članak 4.Članak 24. mijenja se i glasi:

„Stupanjem na snagu ove Odluke prestaje važiti Odluka o komunalnom doprinosu Općine Sikirevci („Službeni vjesnik Brodsko – posavske županije“ br. 12/11) te Odluka o izmjeni i dopuni Odluke o komunalnom doprinosu („Službeni vjesnik Brodsko – posavske županije“ br. 03/13).

Članak 5. Ostale točke i stavci Odluke o komunalnom doprinosu („Službeni vjesnik Brodsko – posavske županije“ br. 2/19) ostaju nepromijenjeni.

Članak 6.Ova Odluka o izmjeni i dopuni Odluke o komunalnom doprinosu stupa na snagu prvog dana od dana objave u „Službenom vjesniku Brodsko – posavske županije“.

**Predsjednik**: Ovim usvajanjem, možemo prijeći na slijedeću točku dnevnog reda.

**6. Prijedlog Odluke o određivanju poslova prijevoza pokojnika koji se financira iz proračuna Općine Sikirevci**

**Marija Stažić**: Odluka mora biti donesena u slučaju smrti osobe kod koje se ne može ustanoviti zbog čega je ona umrla. Trebao bi biti i pogrebnik koji će obavljati i odvoziti na obdukciju pokojnika. Taj odabir treba ići putem natječaja, na četiri godine.

**Predsjednik**: U slučaju da netko pogine u prometnoj nesreći, ide li onda trošak prijevoza do bolnice na općinski račun, bez obzira bio on ili ne stanovnik Općine?

**Marija Stažić**: Trošak ide iz općinskog proračuna, samo za stanovnike Općine.

**Predsjednik**: Budući da nema potrebe za raspravom, dajem na glasanje ovu Odluku.

**Predsjednik**: Tko je ZA? Javnim glasovanjem, dizanjem ruku vijećnika, konstatiram jednoglasno.

Na temelju članka 9. Zakona o pogrebničkoj djelatnosti ( „Narodne novine“ broj 36/15 ) i članka 30. Statuta Općine Sikirevci ( „Službeni vjesnik Brodsko – posavske županije“ broj 01/18 ), Općinsko vijeće Općine Sikirevci na svojoj 15. sjednici održanoj 01.ožujka 2019.godine donosi;

**ODLUKU O ODREĐIVANJU POSLOVA PRIJEVOZA POKOJNIKA KOJI SE FINANCIRAJU IZ PRORAČUNA OPĆINE SIKIREVCI**

**Članak 1.**Ovom odlukom određuje se da će se iz proračuna Općine Sikirevci financirati troškovi preuzimanja i prijevoza umrle osobe ili posmrtnih ostataka osoba za koje nije moguće utvrditi uzrok smrti bez obdukcije, i to od mjesta smrti do nadležne patologije ili sudske medicine ( u daljnjem tekstu: preuzimanje i prijevoz umrle osobe na obdukciju).

**Članak 2.** Općina Sikirevci snosit će troškove preuzimanja i prijevoza umrle osobe na obdukciju temeljem ispostavljenog računa pogrebnika, uz uvjete :

* da se umrla osoba ili posmrtni ostaci osobe nalaze na području Općine Sikirevci
* da preuzimanje i prijevoz umrle osobe obavlja pogrebnik koji s Općinom Sikirevci ima zaključen ugovor o obavljanju tih poslova ,
* da je pogrebnik uz račun priložio popratnicu za obdukciju izdanu od mrtvozornika nadležnog za područje Općine Sikirevci,
* da jedinične cijene iz računa odgovaraju cjeniku usluga koji je prilog i sastavni dio ugovora o obavljanju poslova.

**Članak 3.**

(1) Općina Sikirevci zaključit će ugovor o obavljanju poslova preuzimanja i prijevoza umrle osobe na obdukciju s najpovoljnijim ponuđačem temeljem provedenog natječaja za obavljanje tih poslova.

(2) Odluku o raspisivanju natječaja, te odluku o odabiru najpovoljnije ponude po natječaju donosi načelnik.

(3) Natječaj provodi stručno povjerenstvo od tri člana koje imenuje načelnik.

(4) Natječaj se objavljuje na web stranici Općine Sikirevci

(5) Najpovoljnijim ponuditeljem smatrati će se ponuditelj koji uz ispunjenje svih uvjeta propisanih člankom 4. ove Odluke, ponudi i ukupno najnižu cijenu, po cjeniku koji je prilog i sastavni dio natječajne dokumentacije.

**Članak 4.**Ponude na natječaj mogu podnijeti pravne ili fizičke osobe, koje ispunjavaju slijedeće uvjete:

* da su upisane u odgovarajući registar za obavljanje pogrebničke djelatnosti, a što dokazuju izvodom iz registra ne starijim od 30 dana,
* da imaju rješenje o ispunjavanju uvjeta za obavljanje pogrebničke djelatnosti, a što dokazuju preslikom rješenja,
* da imaju na raspolaganju ( u vlasništvu ili zakupu ) najmanje jedno pogrebno vozilo, a što dokazuju preslikom prometne knjižice vozila,
* da su kadrovski i tehnički ekipirani na način da pozive mrtvozornika mogu primati tijekom 24 sata svakog dana i da mogu mrtvu osobu preuzeti najkasnije u roku od dva sata od prijema poziva, a što dokazuje izjavom o ispunjavanju kadrovskih i tehničkih uvjeta u kojoj se pojedinačno navode kadrovski i drugi tehnički kapaciteti kojima pogrebnik raspolaže,
* da na dan zaključenja natječaja nemaju nepodmirenih poreznih obveza i obveza za mirovinsko osiguranje starijih od 30 dana, a što dokazuju potvrdom Porezne uprave ne starije od 30 dana,
* da na dan zaključenja natječaja nemaju nepodmirenih obveza prema Općini Sikirevci po bilo kojoj osnovi, starijih od 30 dana
* da pogrebnik fizička osoba ili odgovorna osoba u pravnoj osobi nisu pravomoćno osuđeni za kaznena djela i prekršaje iz članka 13. Zakona o pogrebničkoj djelatnosti, a što dokazuju uvjerenjem o nekažnjavanju odnosno uvjerenjem o neizricanju prekršajne kazne.

(2) Pravne i fizičke osobe koje su na dan stupanja na snagu Zakona obavljale pogrebničku djelatnost, na natječaj raspisan do isteka roka za usklađenje djelatnosti nisu dužne priložiti i rješenje o ispunjavanju uvjeta za obavljanje pogrebničke djelatnosti.

**Članak 5.**

(1) Ugovor o povjeravanju poslova prijevoza pokojnika zaključuje se na vrijeme od 4 godine

(2) Sastavni dio ugovora iz stavka 1. je cjenik usluga najpovoljnijeg ponuditelja.

(3) U slučaju da pogrebnik ne obavlja svoje poslove u skladu sa zaključenim ugovorom ili u slučaju da prestane ispunjavati uvjete za obavljanje pogrebničke djelatnosti, Općina Sikirevci će raskinuti ugovor o povjeravanju poslova prijevoza pokojnika i prije isteka roka na kojeg je isti zaključen.

(4) Ugovor se smatra raskinutim istekom roka od 30 dana od dana dostave pisane obavijesti o raskidu ugovora pogrebniku.

(5) Istovremeno s raskidom ugovora, načelnik je dužan pokrenuti i postupak natječaja za odabir novog pogrebnika koji će obavljati poslove.

**Članak 6.**Nadzor nad obavljanjem ugovornih obveza obavlja Jedinstveni upravni odjel Općine Sikirevci.

**Članak 7.** Ova Odluka stupa na snagu prvog dana od dana objave u ( „Službenom vjesniku Brodsko – posavske županije“).

**Predsjednik**: Ovim glasovanjem, možemo prijeći na slijedeću točku dnevnog reda.

**7. Prijedlog Odluke o usvajanju godišnjeg izvješća o provedbi Plana gospodarenja otpadom Općine Sikirevci za 2018. godinu**

**Načelnik**: Izvješće je jedno, stvarno stanje drugo. Kontejneri za odvajanje otpada su maknuti, krivnjom mještana ali i onih koji odvoze smeće. Trenutno je na snazi novi plan upravljanja otpadom koji nikako da se realizira i provede kako treba.

**Predsjednik**: Kada Beckeru ističe koncesija? Ugovorom su vezani osigurati štošta vezano uz zbrinjavanje otpada, međutim od toga jedino što su napravili je da su nam umanjili mjesečni iznos za par kuna. S time da nisu ažurni u razvrstavanju otpada.

**Dajana Dorić**: Možemo li mi nekako zaprijetiti njima raskidanje ugovora zbog njihovog nemarnog ponašanja?

**Tomislav Zovko**: U tom slučaju koga naći?

**Dajana Dorić**: Ne treba raskinuti, jednostavno samo zaprijetiti. Možemo li uzeti bez obzira na njih od nekoga drugoga uzeti kontejnere?

**Predsjednik**: Oni su jedini ovlašteni za prikupljanje otpada.

**Načelnik**: Razmišljao sam da na svoju ruku, financiranjem iz Općine, mjesečno odvozimo plastiku i staklo na reciklažu, a papir po potrebi, dok se nakupi određena količina. Dok ne zaživi na državnoj razini to odvajanje smeća.

**Tomislav Zovko**: To što oni trpaju u jedan kamion, nije naš problem. Nama zeleni otoci trebaju, te ih staviti pod video nadzor. Treba razvijati svijest o razvrstavanju otpada i poticati tu svijest, jer kad-tad će to zaživjeti.

**Zoran Jelinić**: Podržavam problem zelenih otoka. Trebaju se vratiti, s time da smatram kako je jedan zeleni otok u Jarugama premalo. Zahtijevam da se barem još jedan napravi.

**Načelnik**: Zašto smatrate da su malo?

**Zoran Jelinić**: Iz prakse, smatram da je jedan kontejner malo.

**Načelnik**: Prema tome u Sikirevcima su 4 malo.

**Zoran Jelinić**: Trebalo bi ponovno tražiti vreće koje su jedan period dijelili. Smatram da svoje vreće moraju odvoziti.

**Dajana Dorić**: To je bilo samo jedanput.

**Ivan Lovrić**: S moje strane, kante trgovine koju izvozim zajedno sa svojom, bez obzira koliko stavio odvezu sve smeće.

**Predsjednik**: Trenutno u situaciji u kojoj se nalazimo, ne možemo ništa, jer zakon nije ni država realizirala. Stoga, predlažem usvajanje ovoga Izvješća.

**Predsjednik**: Tko je ZA? Javnim glasovanjem, dizanjem ruku vijećnika, konstatiram jednoglasno.

**Cecilija Jakić**: Samo da još provjerim, hoće li se kontejneri vraćati na zelene otoke?

**Načelnik**: Ne znam kad će se kontejneri vraćati.

**Cecilija Jakić**: Slažem se sa kolegom Zovko da treba barem razvijati ekološku svijesti, jer brzo će nama taj zakon doći.

Temeljem članka 20. stavak 1. Zakona o održivom gospodarenju otpadom („Narodne novine“ broj 94/13, 73/17, 14/19.) i članka 30. Statuta Općine Sikirevci («Službeni vjesnik Brodsko-posavske županije » broj 1/18. ), Općinsko vijeće općine Sikirevci na 15. sjednici održanoj dana 01.ožujka 2019. godine, donosi:

 **O D L U K U O USVAJANJU**  **GODIŠNJEG IZVJEŠTAJA**

**O PROVEDBI PLANA GOSPODARENJA OTPADOM OPĆINE SIKIREVCI** **ZA 2018. GOD.**

Članak 1. Usvaja se Godišnji izvještaj Općinskog načelnika o provedbi Plana gospodarenja otpadom Općine Sikirevci za 2018. godinu (KLASA:351-01/19-01/4; URBROJ:2178/26-01-19-01, od 21.02.2019.).

 Sastavni dio ove Odluke je Izvješće.

Članak 2. Ova Odluka stupa na snagu prvim danom objave u „Službenom vjesniku Brodsko-posavske županije" .

**Predsjednik**: Ovim usvajanjem, možemo prijeći na slijedeću točku dnevnog reda.

**8. Prijedlog Analize stanja sustava civilne zaštite za Općinu Sikirevci u 2018. godini**

**Načelnik**: Analiza civilne zaštite, da se vidi kako je to u našoj Općini organizirano. Budući da se je dosta ljudi odselilo, načelnik stožera se promijenio. Imali smo obuku za AVD uređaj, kupuje se odjeća i oprema slučaju nesreće. Firma „In konzalting“ vodi taj cijeli sustav civilne zaštite.

**Predsjednik**: Predlažem usvajanje ove točke dnevnog reda, tko je ZA? Javnim glasovanjem, dizanjem ruku vijećnika, konstatiram jednoglasno.

Temeljem članka 17. Stavak 1. Zakona o sustavu civilne zaštite (Narodne novine 82/15 ), članka 58. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja (NN 49/17 i članka 30. Statuta Općine Sikirevci ("Službeni vjesnik Brodsko-posavske županije"br.1/18.), a na prijedlog Općinskog načelnika Općine Sikirevci, Općinsko vijeće Općine Sikirevci na 15. sjednici Općinskog vijeća održanoj dana 01.03.2019. donijelo je:

***Analiza stanja sustava civilne zaštite za Općinu Sikirevci u 2018.g.***

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.

Ova Analiza stupa na snagu danom donošenja.

**Predsjednik**: Ovim glasovanjem prelazimo na posljednju točku dnevnog reda.

**9. Pitanja, prijedlozi, razno**

**Načelnik:** Vezano uz zelene otoke, da ne vraćamo sve zelene otoke, nego da stavimo samo tri kontejnera kod općine te da se tu dovozi otpad, trenutno to vrijedi za Sikirevce. Smatram da bi tada mještani bili malo savjesniji prilikom ostavljanja otpada. Jedino za Jaruge treba odrediti nekakvu javnu lokaciju.

**Tomislav Zovko**: Bojim se da bi to izmaklo kontroli te da bi se oko općine stvorilo smetlište.

**Načelnik**: Jedino bi tako mogli voditi kontrolu oko bacanja otpada i znali bi kada je kontejner pun da se može na vrijeme odvesti. Jer dok su bili na zelenim otocima nisu ih odvozili na vrijeme, smeće se gomilalo, ljudi su sa stane ostavljali smeće koje onda oni nisu htjeli odvoziti.

**Zoran Jelinić**: Zbog rekonstrukcije Vatrogasnog doma, zeleni otok tamo ni ne može više biti. Predlažem lokaciju kod groblja ili negdje uz cestu. Zanima me kada ćemo nastaviti radove kod svetišta Marije Magdalene?

**Načelnik**: Uz sve dosadašnje radove, još malo i doći će na red i to malo što je ostalo.

**Dajana Dorić**: Smatram da ima većih prioriteta nego dodatno ulagati uz sve dosadašnje u groblje.

**Zoran Jelinić**: Smatram da ako je već započeto, neka se sve dovrši do kraja. Prošle godine je 500.000,00 kn uloženo samo u kupovinu nekretnine. Trebali bi ravnomjernije raspoređivati sredstva, mimo fondova.

**Tomislav Zovko**: Ima i onih stvari koje se ne vide, kao npr. napravljena vam je nerazvrstana cesta tj. lokalna je odvojena od Županijske, time smo dobili preduvjet za obnavljanje i građenje staza.

**Načelnik**: Bez obzira, što god je traženo za Jaruge, to je i napravljeno. Da je tražena nekretnina za nešto od potrebe, kupilo bi se i u Jarugama. Trenutno kupljena nekretnina nam je namijenjena za izgradnju dječjeg vrtića, prethodna za nogometno igralište, ni jedna nije kupljena bez razloga.

**Zoran Jelinić**: Rekonstrukcija Male Bare ima li u planu rekonstrukcija?

**Načelnik**: I na tome se radi, privremeno će se sanirati, jer nema smisla negdje raditi rekonstrukciju komplete, a neka Ulica ni nema cestu.

**Zoran Jelinić**: Nekoliko mještana mi je sugeriralo da postavim pitanje, odvoz pokojnika iz Sikirevaca i Jaruga do mrtvačnice u hladnjaču, taj se prijevoz naplaćuje, pa ako se može sa koncesionarom dogovoriti cijena. Budući da u Jarugama nema hladnjače, ne bi se trebao taj put naplaćivati.

**Predsjednik**: Palma ima koncesiju, treba ih pitati da se nešto napravi. U Jarugama svakako ni nema toliko pokopa.

**Mato Jarić**: Do kada Palma ima koncesiju?

**Načelnik**: Čini mi se da im ističe ovaj mjesec.

**Mato Jarić**: Htio bih ukazati na njihovo ponašanje. Stvari koje oni naplaćuju su preskupe. Ljudi se žale, jer tek kasnije vide se ti troškovi, tada nikome ni nije do takvog razmišljanja. Prema tome ako se i postigne dogovor oko ne naplaćivanja troškova prijevoza, oni će naći bilo koji način da se negdje drugdje naplate. Zanima me i način kupovine traktora, nisam obaviješten.

**Načelnik**: Na natječaju je prošao traktor Cubota od 115 konja, kako smo i tržili. Prednjeg hidraulika i kompresor, što je podiglo cijenu. Traktor je kupljen sa svim kamatama za 430.000,00 kn. Znači, 10.000,00 kn su nam kamate. Malčer za taj traktor plaćan je 54.000,00 kn. Na ugovor o djelu zaposlen je Matej Jarić.

**Mato Jarić**: Je li kupljen gotovinom ili lesingom?

**Načelnik**: Kupljen je na lesing, pologa od 100.000,00 kn, ostatak je raspoređen na tri godine. Znači sve po dogovoru.

**Mato Jarić**: Kako je zamišljen centar sela?

**Načelnik**: Koliko mi se čini da ni oni sami ne znaju. Na dio ispred pošte se neće više moći parkirati.

**Mato Jarić**: Problem i je to parkiralište, gdje će se parkirati?

**Načelnik**: To je definitivno problem, parkiralište je zamišljeno i radi se na tome da bude iza zgrade općine. Do tada nešto se privremeno mora osigurati. A budući da smo prilikom kupnje nekretnine od „Žito agrara“, dobili suglasnost korištenja parkirališta ispred zadruge, problem je u tome što je konkretno roditelji ma tamo predaleko parkirati kada dovoze djecu u školu. Bez obzirom na to, parkiralište se mora negdje privremeno osigurati.

**Mato Jarić**: Zbog radova otvara se prilika da se parkiralište na groblju proširi. Nasuti treba zemljom, pa s vremenom betonirati.

**Načelnik**: Nije problem, ali se trenutno to ne može izvesti, jer je gužva i još ništa nije postavljeno kako treba.

**Zoran Jelinić**: Budući da ide obnova ambulante u Jarugama, bilo bi dobro da se prostor od staze do crkve da se taj prilaz uredi. Parkiralište kod groblja da se dovrši. Ima li kakvih saznanja vezano uz kanalizaciju?

**Načelnik:** Nema.

**Mato Jarić:** Što će biti kada krenu radovi od kraja sela prema Jarugama? Trebalo bi vidjeti da se naspe put od moje hale do Jaruga, kao nekakva obilaznica, svima bi išlo u prilog.

**Predsjednik**: Zaključujem sjednicu u 20:45.

Zapisničar:

Gordana Lešić

 Predsjednik

Josip Matić,v.r.